Ribe Stifts Adresseaviser, 1848-08-04
Hvad det angaaer at afbryde Handelsforbindelsen med Hamborg, saa vilde Skaden ganske bestemt ikke være saa stor for Hamborg som vi antage; thi Danmarks Kjøbmænd, have allerede i mange Henseender, ved directe Handeler lært at finde Veien udenom Hamborgs Mægling, og ere i det Hele blevne Hamborgerne for kloge i Henseende til Priserne de maae give, derimod vilde det ikke være til saa ganske ubetydelig Skade for Danmark, hvis man kunde tænke sig en aldeles Afbrydelse af Handelen med Hamborg; thi Hamborg og Altona ere ikke alene formedelst deres betydelige Jndvaanertal, af omtrent 200,000 Sjæle, Consumplads for en betydelig Deel af vore Producter, men forbruge et umaadeligt Qvantum deraf til Proviantering af den Masse Skibe, der besøge deres Havne. Desuagtet maae det være enhver dansk Mands og især Kjøbmandens inderligste Ønske, at den Tid snart maatte være for Haanden, da vi foruden Hamborg kunde drive vor Handel, med lige saa megen Fordeel, som nu, og om mulig med mere, og ikke alene den for selve Landet nødvendige Handel, men da Danmark af Naturen ligger som Stapelplads, med Fabricationslandene England, Frankrig, Holland og Tydskland paa den ene og Consumlandene Norge, Sverrig og Rusland paa den anden Side, saa var intet rimeligere, end at Danmark var Mellemhandleren og dette vilde, baade for at spedere de førstnævnte fire Landes Fabricata til de sidstnævnte, men ogsaa for at besørge de estersøiske Producter til de for dem qvalificerende Handelspladser, kunne lade sig gjøre, naar først vi see de Love der trykke Handelen ophævet og mange nye Love for at befordre denne indført heri Landet. Det for Handelen meest fordærvelige, er vor nu bestaaende Toldsystem med dens tusinde Formaliteter, saalænge denne bestaaer, og der ikke træder et nyt istedet i en aldeles forandret Form, saalænge kan ingen frie Handel existere heri Danmark, men kuns en indskrænket og tvungen. Det vilde navnlig være til stor Gavn, hvis de Vare der indførtes directe fra Productions- eller Fabricationsstedet, kunde svare 25 pCt. lavere Told end naar de indførtes andetsteds fra Der maatte anlægges idetmindste een forsvarlig god Havn paa Vestkysten af enten Nørre- eller Sønder-Jylland; denne maatte være aldeles Frihavn, og maatte her af Regjeringen oprettes en Handelsbank og andre for Handelens Fremme ligesaa nødvendige Jnstituter; men for dette skeer, vil der hengaae Tid, ja vi vilde vist desværre komme til at erfare, en meget lang Tid, og skulde Danmarks nu bestaaende Kjøbmænd, og især Manufacturhandlerne, indtil det skeer, betrække deres Vare fra Kjøbenhavn, da vilde det ikke vare længe for de bleve fortrængte af tydske eller tydskindede Kjøbmænd, der fordi de toge deres Vare fra Hamborg kunde undersælge, og vilde Patriotismen for største Deelen vist næppe bestaae den Prøve, at fornægte sig en Fordeel, ved at handle med en dansksindet Kjøbmand, imod med en tydsk eller slesvigholsteensk findet. At Kjøbenhavn skulde være Havnen og Handelspladsen for Danmark er, fraseet at dens Handlende, for Øieblikket frastøde og langtfra tiltrække sig Søgning, en aldeles forfeilet Jdee. Hele Kongeriget skulde saa ad en betydelig Omvei forsyne sig baade med Englands, Frankrigs, Hollands og Tydsklands Fabricata, og ligeledes skulde Lau dets Producter af Omvei gaae til deres Bestemmelsested, og det er en altfor rigtig Grundsætning i den practiske Handelsverden, den korteste Vei den bedste, til at dette kunde bestaae. Kun paa Vestkysten af Jylland kan en saadan Plads eri stere til Fordeel for Danmark, men indtil denne har naaer en vis og temmelig betydelig Anseelse kan vore Detailhandlere. ikke undvære en Bye som Hamborg for Øieblikket er, og det er derfor meget uskaansom naar Redactionsartiklen i Nr. 89. siger: at vi maatte tabe Agtelsen for os selv hvis vi kunde vedblive at staae i Handelsforbindelse med Hamborg; thi sandelig saa maatte mange ægte danske Mænd komme til at gjøre dette. Kan desuagtet Redattionen vise den danske Handelsmand Veien til at undgaae al Samqvem med Hamborg, da vil der skee den en stor Tjeneste, og vil da vist enhver ansee det for Pligt at gjøre dette; men ligesaa lidt som, navnlig vore Lærde kunde indgaae den Forpligtelse, aldrig at see eller læse en tydsk Bog, ligesaa lidt kan den danske Kjøbmand, naar han fortjener at benævnes med Navnet Kjøbmand, og naar han i enhver Henseende skal opfylde den ham, som Handlende paahvilende Pligt, indgaae paa nogensomhelst Forbindelse om at unddrage sig fra Samqvem med nogensomhelst Handelstad, den ligge hvorsomhelst i Verden. At det desuagtet vil være enhver, i Sind og Hjerte ægte dansk Mands Ønske og Attraae, i Fremtiden, som altid før, at undvære Hamborg som Mægler, er ikke at sætte i Tvivl, men for dette kan skee aldeles, vil der gaae mange Aar bort og især fra vor Regjerings Side være nødvendig strax at paabegynde mange Forandringer, og at udføre dem med Kraft.